CELEX: 32013D0260
Language: lv
Date: 2013-05-31 00:00:00
Title: 2013/260/ES: Komisijas Lēmums ( 2013. gada 31. maijs ) par pasākumu, ko Vācija veikusi saskaņā ar 11. pantu Eiropas Parlamenta un Padomes Direktīvā 2006/42/EK par mašīnām un ar kuru tiek aizliegts laist tirgū Regal Tools Co. Ltd ražotos HV 0003 tipa ķēdes zāģus (izziņots ar dokumenta numuru C(2013) 3125)  Dokuments attiecas uz EEZ

4.6.2013   
            
            
               LV
            
            
               Eiropas Savienības Oficiālais Vēstnesis
            
            
               L 150/31
            
         KOMISIJAS LĒMUMS
   (2013. gada 31. maijs)
   par pasākumu, ko Vācija veikusi saskaņā ar 11. pantu Eiropas Parlamenta un Padomes Direktīvā 2006/42/EK par mašīnām un ar kuru tiek aizliegts laist tirgū Regal Tools Co. Ltd ražotos HV 0003 tipa ķēdes zāģus
   (izziņots ar dokumenta numuru C(2013) 3125)
   (Dokuments attiecas uz EEZ)
   (2013/260/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Direktīvu 2006/42/EK (1) par mašīnām un jo īpaši tās 11. pantu,
   tā kā:
   
               (1)
            
            
               Vācijas iestādes saskaņā ar Direktīvas 2006/42/EK 11. panta 2. punktu informēja Komisiju un pārējās dalībvalstis par pasākumu, ar ko tiek aizliegts laist tirgū HV 0003 tipa ķēdes zāģus, kurus ražo Regal Tools Co. Ltd, adrese: Technology Industrial Park, Chengxin Road 223, Yongkang, China, un kurus ES importē Bergner Europe GmbH, adrese: Am Seestern 18, 40547 Düsseldorf, Germany.
            
         
               (2)
            
            
               Vācijas puse informēja, ka pasākuma iemesls bija ķēdes zāģa neatbilstība šādām būtiskām veselības un drošības prasībām, kas noteiktas Direktīvas 2006/42/EK I pielikumā (ar atsauci uz specifikācijām attiecīgajā harmonizētajā Eiropas standartā EN ISO 11681-1):
               
                           1.3.2.
                        
                        
                           Demontēšanās risks darbības laikā
                           Stiprības testus, kas noteikti attiecīgajā harmonizētajā Eiropas standartā (EN ISO 11681-1:2008 – 5.2.1. punkts), neizturēja ne ķēdes zāģa aizmugures, ne priekšējais rokturis.
                        
                     
                           1.7.4.
                        
                        
                           Instrukcijas
                           Instrukcijās nebija ietverts ražotāja nosaukums un pilna adrese (1.7.4.2. a)), EK atbilstības deklarācija (1.7.4.2. c)), vispārīgs mašīnas apraksts (1.7.4.2. d)), informācija par to trokšņa emisiju, kas izplatās pa gaisu (1.7.4.2. u)), un par ierīces radīto vibrāciju (2.2.1.1.).
                        
                     
                           2.3. c)
                        
                        
                           Automātiskā bremze
                           Ķēdes zāģa darbība netika pārtraukta pietiekami īsā laikā ne pēc manuālās ķēdes bremzes iedarbināšanas, ne arī apstākļos, kad jādarbojas nemanuālai ķēdes bremzes sistēmai (EN ISO 11681-1:2008 – 5.5.1. un 5.5.2. punkts).
                        
                     
         
               (3)
            
            
               Vācijas iestādes norādīja, ka, lai gan ķēdes zāģim bija CE marķējums, tam nebija pievienota ražotāja vai tā pilnvarotā pārstāvja sastādīta un parakstīta EK atbilstības deklarācija, kā noteikts Direktīvas 2006/42/EK 5. panta 1. punkta e) apakšpunktā. Vācijas iestādes norādīja arī, ka, lai gan portatīvie ķēdes zāģi ir iekļauti direktīvas IV pielikumā pie to mašīnu kategorijām, kurām jāpiemēro viena no 12. panta 3. vai 4. punktā minētajām atbilstības novērtēšanas procedūrām, netika sniegti pierādījumi, ka HV 0003 tipa ķēdes zāģim šāda procedūra būtu veikta.
            
         
               (4)
            
            
               Paziņojumam bija pievienots Deutsche Prüf- und Zertifizierungsstelle für Land- und Forsttechnik GbR sastādīts pārbaudes ziņojums.
            
         
               (5)
            
            
               Saskaņā ar Direktīvas 2006/42/EK 11. panta 3. punktā noteikto procedūru Komisija nosūtīja vēstuli ražotājam un importētājam, aicinot viņus paust viedokli par Vācijas iestāžu veikto pasākumu.
            
         
               (6)
            
            
               No ražotāja atbilde netika saņemta. Importētājs informēja Komisiju, ka ķēdes zāģa pārdošana ir pārtraukta un ka šāda tipa ķēdes zāģi vairs netiek importēti.
            
         
               (7)
            
            
               Vācijas iestāžu sniegto pierādījumu izpēte apstiprina, ka Regal Tools Co. Ltd ražotais HV 0003 tipa ķēdes zāģis neatbilst Direktīvā 2006/42/EK noteiktajām būtiskajām veselības un drošības prasībām un ka šī neatbilstība lietotājiem rada nopietnus savainojumu draudus,
            
         IR PIEŅĒMUSI ŠO LĒMUMU.
   1. pants
   Vācijas iestāžu veiktais pasākums, ar ko tiek aizliegts laist tirgū Regal Tools Co. Ltd ražoto HV 0003 tipa ķēdes zāģi, ir pamatots.
   2. pants
   Šis lēmums ir adresēts dalībvalstīm.
   
      Briselē, 2013. gada 31. maijā
      
         
            Komisijas vārdā –
         
            priekšsēdētāja vietnieks
         
         Antonio TAJANI
      
   
   
      (1)  OV L 157, 9.6.2006., 24. lpp.